Switch!
Internet:	www.switch-manager.com

Kun olet kerännyt kourallisen nettisivuja omiin ikkunoihinsa, ne myös täyttävät tehtäväpalkkia, jossa muutenkin on jo yleensä tarpeeksi tavaraa. Switch! tarjoaa tähän toimintoon nokkelan navigointiratkaisun. 

Löydät ohjelman asennuksen jälkeen Käynnistä-valikosta. Avaa sen Ohjelmat-valikko, etsi siitä Switch!-ryhmä ja käynnistä ohjelma. Käynnistä Internet Explorer ja klikkaa ohjelmaikkunan oikean yläkulman pienennyspainiketta (viivaa). Nyt Internet Explorer pienenee uuteen harmaaseen tehtäväpalkkiin, jossa on oranssit painikkeet.

Klikkaa hiiren oikealla painikkeella palkin harmaata aluetta. Valitse Preferences. Täällä voit säätää ohjelman perusasetuksia. Voit esimerkiksi valita palkin paikaksi näytön yläreunan: laita valintamerkki kohtaan Show at top of desktop.

Ikkunan vasemmalla puolella on neljä valikkokohtaa: 

General:
Yleiset asetukset.

Appearance:
Painikkeiden värin ja palkin koon säätö.

Browser windows:
Selainikkunan asetukset.

Hot keys:
Kaksi tärkeää pikanäppäinkomentoa.

Uudessa harmaassa palkissa on kolme erilaista oranssia painiketta. X-painike sulkee ohjelman. Nuoli sijoittaa Switch!-ohjelman kuvakkeen Windowsin oman tehtäväpalkin oikeaan reunaan. Kun klikkaat kuvaketta, ohjelma tulee esiin näyttäen linkit avatuille sivuille. Ja taas säästit tilaa. Kun pidät hiiren vasenta painiketta painettuna tähden päällä, saat esiin Switch!in ohjausvalikon (saman, joka tulee esiin, kun klikkaat oikealla painikkeella palkin harmaata aluetta).